Christina Amphlett

Christina Joy Amphlett (25. lokakuuta 1959, Geelong, Victoria – 21. huhtikuuta 2013 New York, Yhdysvallat) oli australialainen rock-laulaja. Hänet tunnettiin parhaiten Divinyls-yhtyeen solistina ja keulahahmona. Amphlett oli laulaja Little Pattien (Patricia Amphlett) serkku. 

Divinyls-yhtye ja sen laulaja Christina Amphlett ovat australialaisen rock-musiikin legendoja. Yhtyeen johtohahmot Amphlett ja kitaristi Mark McEntee loivat jatkuvasti vaihtuvan Divinyls-kokoonpanon avulla vahvojen pop-levyjen perinnön. Amphlett kuoli rintasyöpään 53-vuotiaana. Hän sairasti myös MS-tautia.

 Ura 
Christina Amphlett liittyi ensimmäiseen yhtyeeseensä Melbournessa 14-vuotiaana. Vuonna 1971 hän ilmestyi Sydneyyn esiintyäkseen One Ton Gypsy -nimisessä kunnianhimoisessa countryrock-yhtyeessä. 17-vuotiaana Amphlett lähti yksin kiertämään Eurooppaa, viettäen jonkin aikaa kodittomana Pariisissa ja päätyen jossain vaiheessa espanjalaiseen vankilaan kadulla esiintymisestä. 

Palattuaan Sydneyyn Amphlett liittyi kirkon kuoroon kehittääkseen laulutaitojaan. Erään kuorokeikan aikana hänen jakkaransa kaatui ja sotkeutui mikrofonin johtoon. Mark McEntee seurasi, kuinka hän laahasi jakkaraa lavan poikki jatkaen samalla laulua – ja ihastui esitykseen niin, että päätti välittömästi haluavansa tavata tämän nuoren naisen. Tästä alkoi pitkä ja vahva ammatillinen suhde.

Joulukuussa 1980 he alkoivat esiintyä Sydneyn hämärissä baareissa Divinyls-kokoonpanolla, johon kuului muusikoita, joilla oli pitkä historia Australian rock & roll -kentällä mutta ilman suurempaa läpimurtoa. He olivat juuri aloittaneet live-esiintymiset, kun ohjaaja Ken Cameron huomasi heidät etsiessään bändiä elokuvaansa Monkey Grip. Cameron vaikuttui Amphlettista niin paljon, että kirjoitti hänelle pienen puheroolin. Hän ei myöskään ollut osannut odottaa löytävänsä bändin, joka pystyisi tekemään koko elokuvan soundtrackin. Soundtrackilta julkaistu single "Boys in a Town" nousi Australian Top Ten -listalle.

Monkey Gripin kertaluonteisen sopimuksen jälkeen Divinyls pystyi hyödyntämään tulvivat levytyssopimustarjoukset. Vain yhdellä hitillä he onnistuivat saamaan maailmanlaajuisen sopimuksen Chrysalis-levy-yhtiön kanssa. Heidän debyyttialbuminsa Desperate äänitettiin New Yorkissa australialaisen tuottajan Mark Opitzin kanssa. Seuraavina vuosina bändi kiersi maailmaa laajasti, vaikka kokoonpano vaihtui jatkuvasti Amphlett–McEntee-duon ympärillä.  Divinyls menetti jäsenien lisäksi myös managereita ja levytyssopimuksia. Albumien julkaisuja haittasi vaikeus saada kaikki palaset kohdalleen tarpeeksi pitkäksi aikaa. Vuonna 1985 ilmestynyt What a Life -albumi vaati kolmen tuottajan työn valmistuakseen. Julkaisujen välinen odotus oli turhauttavaa kaikille osapuolille, mutta saattoi myös pidentää yhtyeen uraa.

Vuonna 1991 Divinyls herätti jälleen kohua kappaleellaan "I Touch Myself", josta tuli maailmanlaajuinen jättihitti: ykkönen Australiassa ja Top Ten -listalla Yhdysvalloissa. Tässä vaiheessa "yhtyeestä" ei enää juuri ollut jäljellä muuta kuin Amphlett ja McEntee, ja he kiersivät esiintymässä sessiomuusikoiden tukemana. Amphlett myös toteutti näyttelijänlahjojaan tähdittäessään Australian Blood Brothers -tuotantoa sekä erottuessaan Judy Garlandin roolissa Peter Allenin inspiroimassa musikaalissa The Boy from Oz. Divinyls nousi australialaisen musiikin hyökkäyksen eturintamaan yhdessä Midnight Oilin, INXS:n ja Crowded Housen kanssa. Jonkin aikaa he olivat pääosin sijoittuneina Pariisiin ja Yhdysvaltoihin Divinyls-yhtye nimettiin ARIA Hall of Fameen vuonna 2006. Amphlettin omaelämäkerta Pleasure and Pain julkaistiin vuonna 2005

 Yksityiselämä 
pienoiskuva|335x335px|Charley Drayton ja Chrissy Amphlett esiintymässä.Bassoa ja rumpuja soittava, yhdysvaltalainen muusikko Charlie Drayton oli yksi lukuisista studiomuusikoista, joka vieraili Divinylsien studioäänityksissä, mutta hänestä tuli yksi Amphlettin elämän tärkeimmistä ihmissuhteista. Vuonna 1999, Amphlett meni naimisiin Charley Draytonin kanssa. Drayton ja Amphlett muuttivat yhdessä New Yorkiin asumaan. Drayton tunnetaan myös Rolling Stones - yhtyeen kitaristin Keith Richardsin soololevyjen ja soolobändin The X-Pensive Winosin basistina. 

 Kuolema 
Vuonna 2007 Amphlett kertoi sairastavansa MS-tautia, ja vuonna 2010 hänellä todettiin rintasyöpä. Christina Amphlett kuoli New Yorkissa huhtikuussa 2013, vain 53-vuotiaana rintasyöpään.

Lähteet

Luokka:Australialaiset laulajat
Luokka:Vuonna 1959 syntyneet
Luokka:Vuonna 2013 kuolleet